98 MÉMOIRES. 
Guillaume At, fils de Larcal (?), Guillaume, serviteur dudit de Paulo, 
Lepaige dict Gaguotinte et La Lo'bière, adjournés à trois briefs jours 
et detïaillans, d'aultre; veu les charges et inquisitions faictes tant 
par autorité de la Court t{uc des Conseillers commissaires tenans les 
requestes du palais, Séneschal de Lauragoys et Prévost des Marcs- 
chaulx, évocquées par arrest de la Court du seiziesme de Juing der- 
nier et exploicts d'adjournement à trois briefs jours, faicts par ordon- 
nance de la Court, et appoinctement des defTaults sur ce intervenus 
entre lesdits deffaillans, résomption des inquisitions faictes par auto- 
rité de la Court, demande et conclusions tant desdits demandeurs 
que dudit procureur gênerai etrequeste présentée tant par M^^^ Arnaud 
At, pbre, Guillaume et Arnaud At, frères de feu Nicolas At, meur- 
try, que par Jehan Benezet et Francque Marvailh, vefve à feu 
Nicolas Benezet, aussy meurtry, et de Jehaiine Régine (?), vefve de 
feu Anthoine Sainct Pé, aussy meurtry, affin qu'il leur fust faicte 
réparation pour leurs inthérests et faict desdits meurtres; aultre 
requeste présentée par M"" Bernard Coffinières, notaire, paraliticque 
et impotent, pour avoir réparation de l'excès et mutillement commis 
en sa personne en vaccant à l'exécution des mandemens de justice, 
lesquelles requestes auroient esté mises au sac par ordonnance de la 
Court, et autres productions desdits demandeurs, il sera dict que la 
Chambre, séant en vaccation, a déclaré et déclare lesdits deffaults 
estre bien et deuement obtenus et intervenus, et adjuge ausdits 
demandeurs et procureur gênerai tel proffict et utillité d'iceulx qu'elle 
(en jugera); déclare lesdits Michel de Paulo, dict Grandval , Marc 
Anthoine d'Avessen, fils du sr de Sainct Rome, autre appelé Brun, 
le cappitaine Chamayou, Lercate (?), Guillaume At, fils de Larna (?), 
Guillaume, serviteur dudit de Paulo, Lepage, dict Caguetinte et 
La Lovière Pierre, contumax et detïaillans, atteints et convaincus 
des cas, excès et crimes à eulx imputés, pour réparation des quels 
(au cas) où ils pourront estre appréhendés, les condampnc à estre 
mys et deslivrés es mains de l'exécuteur de la haulte justice, lequel 
leur faisant faire le tour accoustumé par ladite ville de Vignonet, 
montés sur ung tombereau ou charrette, ayans la hard au col, les 
conduira en la place publique ou aultre lieu où est coustume de faire 
telles exécutions, et illec à une potence que à ces fins sera dressée, 
seront pendus et estranglés; et (au cas) où ils ne pourroient estre 
appréhendés attendeu leur fuyte et absence, ordonne ladite Chambre 
que de la personne des susnommés seront faictes affiches peinctes et 
figurées et ung ou plusieurs tableaux, lesquels seront deslivrés audit 
exécuteur de la haulte justice et par luy conduits et admenés audit 
lieu d'Avignonet, au lieu du supplice, pour illec estre pendus en une 
potence que à ces fins sera dressée; et néantmoings ordonne que la 
maison forte de la métairie audit Michel de Paulo appartenant, 
